L 59/18 Den Europæiske Unions Tidende 4.3.2008 RÅDETS AFGØRELSE af 29. februar 2008 om udnævnelse af et nyt medlem af Kommissionen for De Europæiske Fællesskaber (2008/184/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 215, stk. 2, under henvisning til traktat om oprettelse af Det Europæiske Atomenergifællesskab, særlig artikel 128, stk. 2, og ud fra følgende betragtning: Ved skrivelse af 28. februar 2008, som blev præciseret ved skrivelse af 29. februar 2008, er Markos KYPRIANOU fratrådt som medlem af Kommissionen med virkning fra den 2. marts 2008, kl. 24. Der skal udnævnes en efterfølger for resten af hans tjenesteperiode — TRUFFET FØLGENDE AFGØRELSE: Artikel 1 Androula VASSILIOU udnævnes til medlem af Kommissionen for perioden fra den 3. marts 2008 til den 31. oktober 2009. Artikel 2 Denne afgørelse har virkning fra den 3. marts 2008. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 29. februar 2008. På Rådets vegne M. COTMAN Formand